open-index/open-wikipedia-markdown huggingface dataset:
Sinalco

**Sinalco** freskagarri marka bat da, gaur egunean Hövelmann enpresa alemaniarrarena. Izen hau, gainera, sorta honen jatorrizko edariarena da (alkoholik gabeko soda karbonatatua, larranja zaporearekin).

## Historia 
1902ean, Oberlößnitz-en (Alemaniako Inperioa, orain Radebeul-en auzo bat, Friedrich Eduard Bilz fitoterapeutak alkoholik gabeko freskagarria sortu zuen, fruta exotikoen zaporearekin, Bilz-Brause izena emanez. Detmold- en Franz Hartmann-ek eskala handian ekoizteari ekin zion, eta arrakasta handia erdietsi zuen; hain da ezen, imitatzaile ugari atera zitzaizkion. Horregatik, 1905ean, Bilzek beste izen bat ematea pentsatu zuen, marka errejistratzeko. Lehiaketa batean "Sinalco" izena aukeratu zuten (*sine alcohole* esamolde latinoaren uzkurdura).

1907tik aurrera, Sinalcok esportazioak abiatu zituen, bereziki Hego Ameriketara eta Ekialde Hurbilera.

1912an, Roman Knörr Streiffek Gasteizen ezarritako "La Esperanza" edari fabrikak ere Sinalco motako freskagarriak ekoitzi zituen.

1937an , markaren ezaugarri bihurtuko zen puntu gorria sortu zen. Markaren 50. urteurrena dela eta, forma bereizgarria duen botila sortu zuten, produktuaren ikur komertziala bihurtu zena, eta 2002. urtean PET botiletarako egokitu zena.

1981ean, Sinalco suitzarra bihurtu zen, markaren eskubideak Friburgoko Sibra Holding enpresak eskuratu baitzituen, gero Cardinal garagardo fabrika bihurtu zena. 1991ean, Feldschlösschen- edari enpresak Cardinal hartu zuen, Sinalco barne.

1994an, nazioarteko markaren eskubideak Hövelmann enpresa alemaniarrak berreskuratu zituen; hala ere, Feldschlösschen Suitzako eskubideak 2002. urtera arte mantendu zituen; gero Ramseier Suisse AG taldeak erosi zituelarik.

2005ean Sinalco markak ehun urte bete zituela ospatu zen. Gaur egunean, Alemanian hirugarren edari freskagarri kontsumituena da, Fanta eta Spriteren atzetik.
Fitxategi:Sinalco 1923.JPG|Sinalco enpresaren 1923ko akzioak.
Fitxategi:Sinalco Showtruck.JPG|Sinalcoren publizitate ibilgailua 2005ean.
Fitxategi:Bouteille Sinalco.jpg|"Sinalco laranja" edariaren botila.

## Produktuak 
1905etik saltzen den jatorrizko produktuaz gain, Sinalcok baditu beste hainbat zapore ere: laranja, limoia, kola, sagarra, basoko fruituak edo pasioaren fruituak. *Light* eta limoi bertsioak ere baditu. Sinalco Suitzan dauden kola marka alternatibo bietatik bat da (bestea Vivi Kola da).

### Suitzan 
* Sinalco Jatorrizkoa (1905az geroztik)
* Sinalco Original Zero (2007tik)
* Sinalco Red (2005etik)
* Sinalco Ice Tea (2009tik)
* Sinalco Cola (2009tik)
* Sinalco Cola Zero (2009tik)
* Sinalco Passionsfrucht (2014tik)

### Nazioartean 
* Sinalco
* Energi S
* Ice Tea
* Sinalco Sport (azukrerik gabea eta karbonatu gabea)
* Aquintéll (ur minerala)
* Sinetta
* Bitter Range
* Sinco

## Erreferentziak 
## Kanpo estekak 
*   Site officiel.
Mukdahan probintzia

ezkerrera|thumb|210px|Probintziaren barrutiak.
**Mukdahan** (tailanderaz: มุกดาหาร) Thailandiaren banaketa administratiboak dituen hirurogeita hamasei probintzietatik bat da.

## Geografia 
Probintzia Mekong ibaiaren haranean dago eta Laosekin egiten du muga. Mendebaldean Phan Phu mendiak daude, ezagunak dituen baso trinkoei esker.

## Banaketa administratiboa 
Probintzia honetan *amphoe* edo barruti desberdinak daude:

* 1. Mueang Mukdahan
* 2. Nikhom Kham Soi
* 3. Don Tan
* 4. Dong Luang
* 5. Khamcha-i
* 6. Wan Yai
* 7. Nong Sung

## Demografia 
Probintziak 9.339,8 km² hedadura du. Biztanleria, aldiz, 2000. urtean 310.718 pertsona ziren. Biztanleriaren dentsitatea, beraz ez da oso handia, 72 biztanle km²an.

## Inguruko lurraldeak 
* Iparraldean: Nakhon probintzia
* Ekialdean: Savannakhet probintzia,  Laos
* Hegoekialdean: Amnat Charoen probintzia
* Hegoaldean: Yasothon probintzia
* Hegomendebaldean: Roi Et probintzia
* Mendebaldean: Kalasin probintzia
* Iparmendebaldean: Sakon Nakhon probintzia

## Erreferentziak 
## Kanpo estekak 
* :Mukdahan probintziaren informazioa.
Vinohrady antzokia

**Vinohrady antzokia** (txekieraz *Divadlo na Vinohradech*) Pragako Vinohrady auzoan dagoen eraikin modernista da.

## Historia 
Eraikuntzaren eraikitze prozesua 1905eko otsailaren 27an hasi zen. Inaugurazioa 1907ko azaroaren 24an. Proiektua Alois Čenský arkitektoak egin zuen; ondoren, Antonín Turek eta Joseph Mocker moldatu zuten. Estatuak Milan Havlíčekek egin zituen. Bada ere Vladimír Županskýk margotutako gortina non musa biluzik bat ikus daiteke.

Antzokian aurkeztutako lehen lana Jaroslav Vrchlickýren *Godiva* izan zen. Beste egile bat, Viktor Dyk , 1915 arte aktibo izan zen antzoki honetan.

1950eko udazkenetik 1966ko urtarrila arte Txekolosvakiako Armadaren antzokia izan zen.

## Erreferentziak 
## Kanpo estekak 
* :Vinohrady antzokiari buruzko informazioa.
Psikotropiko

thumb
**Psikotropiko** bat edo **substantzia psikotropiko** bat agente kimiko bat da, nerbio-sistema zentralean eragiten duena, eta horren ondorioz, aldi baterako aldaketak eragiten ditu pertzepzioan, kontzientzia-egoeran eta portaeran. Batzuetan psikotropikoei, psikoaktibo edo psikoaktibatzaileak deitzen zaie, nahiz eta denek ez duten nerbio-sistemaren aktibazioa sustatzen.

Alkohola, tabakoa, kafeina edo kanabisa psikotropiko "natural" famatu batzuen adibide dira.

## Medikuntzaren ikuspegitik 
Gai psikotropiko izeneko sendagai-familia bati dagokio. Hiru familia handi bereizten ditugu: garunaren jarduera murrizten duten neuroleptikoak, garunaren jarduera estimulatzen duten neuroanaleptikoak eta jarduera hori aldatzen duten neurodisleptikoak, batez ere substantzia toxikoak dituztenak.

Zenbait sintoma tratatzeko erabiltze dira, hala nola, depresio-aldiak antidepresiboekin, loaren nahasteak hipnotikoekin, nahasmendu bipolarrak timoregulatzaileekin eta psikosiak antipsikotikoekin edo neuroleptikoekin.

## Historia 
thumb
Kontuan hartu beharreko faktore gehiegi daude: efektuak, izaera, dosia, toxikotasuna... Lewin sailkapenak, 1924an, adibidez, bost psikotropiko-kategoria handi zehazten zituen ondorioen arabera (euforizatzaileak, haluzinogenoak, depresoreak, estimulatzaileak edo somniferoak). Hala ere, sailkapen horri zehaztapen batzuk falta zitzaizkion, batez ere Delay eta Deniker-en sailkapenari buruz, 1957an. Beste hainbat pertsona saiatu dira psikotropikoak arrisku-mailaren eta mendekotasun-arriskuaren arabera sailkatzen. Horixe da OMEk 1971an egindako sailkapenaren eta Roques 1998an egindako txostenaren kasua.

## Erreferentziak 
## Ikus, gainera 
* Droga psikoaktibo

## Kanpo estekak
Prentsa Askatasunaren eguna

thumb
1993an, Nazio Batuen Batzar Nagusiak, UNESCOko kide diren herrialdeen proposamenaren berri eman zuen, eta maiatzaren 3an **Prentsa Askatasunaren Munduko Eguna** izendatu zuen. Ideia hau jarraitzen zuen: "Munduan prentsa-askatasuna sustatzea, prentsa aske bat bilatzea, pluralista eta independentea dena, gizarte demokratiko ororen funtsezko osagaia dela aitortzen da". Data horrek kazetaritzan jarduteko askatasunari dagokio, Windhoek-eko Adierazpena ezarri zela gogoratuz.

## Prentsa askatasuna 
Prentsa-askatasuna edo komunikabideen askatasuna printzipio bat da, non, hainbat komunikabideren bidezko komunikazioa eta adierazpena, bitarteko inprimatuak elektronikoak barne, eta bereziki argitaratutako materialak, askatasunez erabiltzen den eskubidetzat hartu behar dira. Askatasun horrek Estatuaren interferentziarik eza dakar. Horrek aurretiazko zentsura debekatu egiten dela esan nahi du.

1948ko Nazio Batuen Giza Eskubideen Adierazpen Unibertsalaren 19. artikuluak aipatutakoa ezartzen da.

## Unesco-ren garrantzia 
Urtero, UNESCOk data hau ospatzen du, modu honetan, munduaren inguruko kazetari ugariei zerga bat emanez, erabaki profesional baten ondorioz, euren bizitzak arriskuan jartzen baitituzte, euren gizartea informatzeko eta informazioaren fluxu askea sustatzeko ahaleginean.

UNESCOk prentsa-askatasunari eta kazetaritzari, informazioari eta komunikazioari buruzko topikoei buruz hausnartzeko deia egiten die herrialde kide guztiei maiatzaren 3an.

Aurreko urteetan eztabaidatu diren gaien artean honako hauek daude: "Komunikabideak eta gatazka armatuak", "Munduko terrorismoaren aurkako gerra-estaldura", "Hedabideak aldaketaren bultzatzaile gisa", "Komunikabideak eta gobernu ona", "Nork erabakitzen du zenbat informatzen den?" Eta "arrazismoari aurre eginez eta aniztasuna sustatuz: prentsa librearen papera".

## Eguneko ekitaldiak 
Egun horrek prentsa-askatasunaren oinarrizko printzipioak ospatzeko balio du, eskubide hori mundu osoan errespetatzen den ebaluatzeko eta komunikabideak bere independentziaren aurkako atentatuetatik defendatzeko.

Nazio Batuek eta UNESCOk Prentsa Askatasunaren Munduko Eguna dela-eta deitzen duten jarduerarik esanguratsuena UNESCO – Guillermo Cano Prentsa Askatasunaren Munduko Saria emateko ekitaldia da, baita UNESCOk urtero deitzen duen nazioarteko kazetari eta aditu ezagunek parte hartzen duten ekitaldi akademikoa ere.

Ekitaldi horiek maiatzaren 3an eta 4an egiten dira munduko herrialderen batean, UNESCOk eta herrialde anfitrioiak deitu eta antolatzen dituzte, Nazio Batuen zuzendari nagusiaren mezuarekin inauguratzen dira eta UNESCOren zuzendari nagusia eta herrialdeko presidentea dituzte buru.

Ekitaldi horiek herrialde hauetan egin dira:

#### Aurreko urteak 
1993ko abenduaren 20an, Nazio Batuen Batzar Nagusiak, 48/432 erabakian, Prentsa Askatasunaren Munduko Eguna izendatu zuen maiatzaren 3an, Windhoekeko Adierazpenaren urteurrenean.

## Ikus, gainera 
* Ikerketa kazetaritza

## Erreferentziak 
## Kanpo estekak
Teodoro III.a Errusiakoa

**Teodoro III.a Alekseievitx** (; Mosku, 1661eko ekainaren 9a - *ibidem*, 1682ko maiatzaren 7a) Errusiako tsarra izan zen 1676tik 1682ra.

Alexis Errusiakoa eta Maria Miloslavskaiaren semea izan zen. Bere aitaren oinordekoa izan zen 1676 urtean, hamabost urterekin. Simeon Polotski fraidearen heziketa bikaina jaso zuen. Poloniera eta latina ikasi zituen. Jaio zenetik desitxuratuta eta geldiarazita zegoen gaixotasunagatik. Denbora asko eman zuen lagun nobleekin, geroago gortean hizkuntza, zeremoniak eta jantzi poloniarrak sartu zituztenekin.

1680an Agafia Gruxevskaiarekin ezkondu zen. Bere erregealdian, erreformak eta liberalismo gehiago sartu zituen, eta zigorren zorroztasuna arindu zuen. 1682an Akademia eslaviar-greko-latindarra sortu zuen. Erreforma nagusia Administrazioan sartzeko merezimendua ezartzea izan zen.

Agrafia bere emaztea 1681eko uztailaren 14an hil zen, haur bat erditu ondoren. Haurra 21ean hil zen. 1682ko otsailaren 24an ezkondu zen Marfa Apraksinarekin eta maiatzaren 7an seme-alabarik gabe hil zen.
Amezti.eus

thumb|Amezti aldizkariaren logoa

**Hizkuntza:** Euskara

**Egoitza:** Basaburua

**Koordinatzaileak:** Itziar Perez Argomaniz eta Lur Gil Rey

**Kanpo Loturak:**

https://amezti.eus/
**Amezti.eus** Nafarroa garaiko euskarazko Ultzamaldeko aldizkari digitala da  Ametza Kultur elkarteak kudeatzen duena Esan Erran irratia eta Pulunpe aldizkariarekin batera. Aldizkariak Basaburuan du bere egoitza eta bertan Basaburua, Ultzama, Anue, Atetz, Imotz, Lantz eta Odieta herrietako berriak egunero argitaratzen dira. Aldizkariaren koordinatzaileak Itziar Perez Argomaniz eta Lur Gil Rey dira.

Aldizkariak eskaintzen duen informazioa orotarikoa da eta bere ildo ideologikoa euskaltzale ezkertiarra da. Aldizkariak Ultzamaldeko eta Basaburuako zonaldeko herrietako edukia eta informazioa eskaintzen du. Beraz, herri horietako jendearentzat zuzenduta dago batez ere, baina edonor webgunean sartu eta edukiak ikus ditzake. Amezti.eus aldizkariak berriak gai hauen arabera sailkatzen eta argitaratzen ditu: Gizartea, Hezkuntza, Ingurumena, Kirola, Kultura, Nekazaritza, Osasuna, Politika eta Udalak. Gai bakoitzean eskaintzen duten informazioa Ultzamalde eta Basaburuako zonaldekoa da.

Amezti.eus Tokikom sozietate mugatuaren bazkide da.

## Atalak 
Berriez gain, aldizkariak zazpi atal ditu irakurleei zuzenduak. Batzuk informazioan zentratuta daude eta beste batzuk kontsumitzaileei zuzenduak dira.

### Agenda 
Atal honetan zonaldean programatuta dauden ekitaldiei buruzko informazioa eskaintzen dute, esaterako aurkezpenak, azokak, hitzaldiak, mendi martxak, proiekzioak eta tailerrak.

### Argazki-galeriak 
Atal honetan berrietan publikatzen dituzten eta ekitaldietan ateratzen dituzten argazkiak ikusgai daude.

### Bideoak 
Honetan berriei buruzko bideoak eta ekitaldiei buruzko bideoak ikusgai daude baina horretaz aparte ere bideo musikalak eta umorezko bideoak ikusi daitezke.

### Zorion-agurrak 
Atal honetan, kontsumitzaileek webgunean kontu bat sortuz gero bere lagunak edo familia-kideak zoriontzeko aukera dute. Hiru azpiatal ditu atal honek: Jaiotzak, ezkontzak eta urtebetetzeak.

### Eskelak 
### Komunitatea 
### Sailkatuak 
Atal hau eskualdeko biztanleentzako salmenta-gune gisa eskaintzen da, pisuak, autoak edota lursailak saltzeko.

## Erreferentziak 
## Kanpo estekak 
* https://basaburua.eus/helbideak/amezti/
* https://tokikom.eus/bazkideak/
* https://amezti.eus/
Klak! Gazte Ahotsa

** Klak! Gazte Ahotsa** Gaztesarearen eta Topaturen amaieraren ondoren sortutako hedabidea da. Gazteek osatzen dute eta gazteek jasaten duten zapalkuntza eta isiltasunari aurre egiteko asmoarekin sortu da. Ez da hedabide soil bat, proiektu integral bat baizik eta sarean soilik aurki dezakegu. Euskal Herriko zazpi lurraldeetako errealitateak eta ikuspegiak integratzen ditu. Hauek Podcast formatuan eta euskara hutsean elaboratutakoak dira eta asteazkenero argitaratzen dira Klak.eus webgunean, Ivooxen  eta Spotifyen.

Beharrizan zaharrei erantzun berriak emateko sortua izan da hedabide hau, elkarbanatzeko espazio bat da eta ikuspegi ezberdinak bilduko dituen erreferentzia berritzat aurkezten du bere burua. Iritziak elkarbanatzeko, hausnarketak bultzatzeko, ikuspegiak eraikitzeko, eta Euskal Herriko panorama komunikatiboan gazteontzat eragiteko gaitasuna sortzea du helburu.

Horren ondoren sortu zen Topatu hedabidea. Topatu garaiko testuinguruan galdera eta beharrei erantzuteko sortua izan zen. *Crowdfunding* bat egin zuten dirua bildu eta proiektuarekin aurrera jarraitzeko. Kontsumitzaileengandik jasotako *feedback-a* oso ona izan zen eta ezarritako minimora iristea lortu zuten. Gaur egun astero entzuleen kopurua handitzen doa. 

## Edukien azalpena 
Klak! Gazte Ahotsaren webgunean gai ezberdinen inguruko podcast-ak aurki daitezke. Podcast hauek hiru sail ezberdinetan banatzen dira: Eragin (Kakotx artean), Bizi (Lokatzetan) eta Sortuz (Klaketa). Denak doan entzun daitezke. Podcast hauetan gai anitz lantzen dituzte, euren artean oso ezberdinak direnak, eta bakoitzak 30-40 minutuko luzera izaten du.

## Ildo editoriala 
Klak! Gazte Ahotsak iritzi eta ikuspuntu ezberdinak biltzen ditu bere baitan. Klak! gaztea da eta gazteak dira erdigunea. Klak! feminista da eta Euskal Herriko zazpi lurraldeak barne hartzen ditu, hau da, ikuspegi nazionala du

## Diru iturriak 
Klak! Gazte Ahotsak bere edukiak webgunean bakarrik argitaratzen ditu podcast modura. Proiektu autogestionatu bat

# 10 euroko ekarpena: Mugikorrerako euskarria eta hilabete bateko harpidetza opari.
# 25 euroko ekarpena: Bluetooth bozgoragailua eta bi hilabeteetako harpidetza opari.
# 50 euroko ekarpena: Bluetooth entzungailuak eta hiru hilabeteko harpidetza opari.
# 60 euroko ekarpena: Proiektuari bultzada bat emateko ekarpen kolektiboa da. Bannerrak edo publizitatea paratu eta asanbladetan parte-hartzeko aukera.
# 60 eurotik gorako ekarpena: Proiektuari bultzada bat emateko ekarpen kolektiboa da. Bannerrak edo asanbladetan parte-hartzeko aukera.

Bazkide izateko ere aukera ezberdinak eskaintzen ditu Klak!-ek:

# Norbanako bazkidetza (4 euro): Norbanako bazkidetza hileroko ordainketarekin.
# Norbanako bazkidetza (50 euro): Norbanako bazkidetza urteko ordainketarekin.
# Bazkidetza kolektiboa (100 euro): Bazkidetza kolektiboa.
# Bazkidetza kolektiboa plus (150 euro): Bazkidetza kolektiboa plus.

## Hedapena 
Klak! Gazte Ahotsa Euskal Herriko zazpi lurraldeetan murgiltzen da. Podcast hauek sarean zintzilikatuta daude eta beraz munduko edozein lekutan entzun daitezke, hori bai, euskara hutsean.

## Erreferentziak
Archibald Primrose (Roseberyko V. kondea)

**Archibald Philip Primrose, Roseberyko V. kondea eta Midlothiango 1. kondea** (Mayfair, Middlesex, 1847ko maiatzaren 7a - Epsom, Surrey, 1929ko maiatzaren 21a) britainiar politikaria izan zen. 1894tik 1895era Erresuma Batuko lehen ministroa izan zen.

Eton Collegen eta Oxfordeko Unibertsitatean ikasi zuen. Ikasketak utzi zituen zaldi bat erosi zuela jakin zutenean. Ikasleek debekatuta zuten zaldiak edukitzea.

Alderdi Liberaleko kidea izan zen. 1868an Lorden Ganberan sartu zen aita hil ondoren. William Ewart Gladstoneren gobernuko atzerri arazoetako idazkaria izan zen. 1894an Gladstone erretiratu ondoren, lehen ministro izendatu zuten. 1895ean dimisioa eman zuen, Parlamentuan bozketa bat galdu ondoren.
Topatu!

***Topatu!*** Internet bidezko informazio hedabidea izan zen 2010etik 2020ra, albisteak euskara hutsez astero argitaratzen zituena. Gaur egun, ***Klak!*** komunikazio hedabidea bezala ezagutzen da. Hedabidea Euskal Herriko gazteei zuzenduta zegoen eta idazleak, hain zuzen, gazte talde bat ziren.

Lehen argitalpena 2010. urtean egin zen webgunean. 10 urtez argitaratu ziren Euskal Herriko kultura eta gertakarien inguruko albisteak. 2020ko martxoaren 1ean aditzera eman zen hedabidearen itxiera. Hedabideko idazleak batez ere Euskal Herriko gazteak ziren. Hedabidearen webgunea ikusgarri dago gaur egun eta bertara igotako eduki guztiak eskuragarri daude.

Hedabidearen webgunea hainbat atalek osatzen dute. Hauen artean bloga eta multimedia saioak aurkitzen dira. Blogean idazleen artikuluak aurkitu daitezke, gai ezberdinen ingurukoak. Multimedia atalean argazkiak, dokumentalak eta erreportajeak bezalako edukiak daude. Hedabideak *Izarapeko aholkuak* sailaren bitartez interakzioa sortzen zuen irakurleen eta idazleen artean, galdera-erantzuna bezalako formatua erabiliz.

2020ko otsailaren 28an mahainguru bat antolatu zen Gasteizen hedabidearen 10. urteurrenaren harira. Maider Galardi, Ion Telleria, Igor Goikolea eta Garazi Conde komunikatzaileak batu zituen Gazte Proiektu Komunikatiboaren etorkizunak eztabaidatzeko.

Hedabidearen idazleen artean hauek aurkitzen dira: Gaizka Suarez, Iratxe Letona, Maialen Alvarez, Iñigo Etxezarreta eta Irati Majuelo.

## Kanpo estekak 
* *Topatu! hedabidearen webgunea*
* *Klak! hedabidearen webgunea*
The Mitchells vs. the Machines

**The Mitchells vs. the Machines** 2021eko Mike Rianda estatubatuar zinema zuzendariaren konputagailu-animaziozko zientzia-fikziozko umore film bat da.

## Argumentua 
Mitchell familiaren errepide-bidaia matxinada teknologiko batek eteten du, gizateria osoa arriskuan jartzen duena.

## Erreferentziak 
## Kanpo estekak 
* *The Mitchells vs. the Machines* filmaren IMDBko fitxa irakurgai
GNU Affero General Public License

**GNU Affero General Public License, lizentzia libre** bat da, copyleft mota bat bezala har daitekeen lizentzia librea da. Lizentzia mota hau Free Software Foundation erakundeak argitara eman zuen 2007ko azaroan, eta GNU Lizentzia Publiko Orokorraren 3. bertsioan oinarrituta dago eta Affero General Public License lizentzian ere bai.

Free Software Foundation erakundeak gomendatu du **GNU AGPLv3** hau kontuan hartzea sare batean exekutatu ohi den edozein softwaretan. Free Software Foundation erakundeak lizentziaren beharra azaltzen du zerbitzari batean programa libre bat exekutatzen den bakoitzean:

**GNU Affero General Public License** GNU GPL arruntaren 3. bertsioaren aldaera da. Eskakizun gehigarri bat du: zerbitzari batean aldatutako programa bat exekutatzen baduzu eta beste erabiltzaileekin bertan komunikatzen uzten baduzu, zerbitzariak bertan exekutatzen den bertsio aldakorrari dagokion iturburu kodea deskargatzeko baimena ere eman behar die.

 **GNU Affero GPL** honen xedea zerbitzarietan erabili ohi diren doako programa garatzaileei eragiten dien arazoa prebenitzea da.

*Open Source Initiative*-k **GNU AGPLv3** hau kode irekiko lizentzia gisa onartu zuen 2008ko martxoan, Funambol enpresak Fabrizio Capobianco zuzendari nagusiaren bidez aztertzeko aurkeztu ondoren.

## Erreferentziak 
## Ikus, gainera 
* GNU Free Documentation License
* GNU Lesser General Public License
* GNU Lizentzia Publiko Orokorra
* GNU

## Kanpo estekak 
*  GNU Affero General Public License (GNU AGPL) gune ofiziala.
*  GNU lizentzien itzulpen ez ofizialak, (tartean euskara).
*  GNU lizentzien zerrenda
*  GNU lizentziei buruz
El Español

***El Español*** gaztelerazko hedabide digitala da, Madrilen egoitza daukana. Pedro J. Ramírezek sortu zuen 2015ean eta gaur egun arte zuzendaria da. Logotipoa lehoi baten burua da eta hedabide hau soilik online formatuan eskuragarri dago.

## Historia 
Pedro J. Ramírez 2014ean El Mundo egunkariaren zuzendaria izateari utzi ondoren sortutako hedabidea da *El Español*. Bere alabarekin batera sortutako proiektua da, Maria Ramírez Fernández, hedabidearen izenaren eta enpresaren sortzailea, bai eta bere senarra Eduardo Suárez ere. Hedabide honen berezitasun nagusia da sortu aurretik interes ikaragarria eragin zuela, bai akzionisten bai kazetariengan. Hasieratik Ramírezek hedabide ezberdina zela adierazi zuen hainbat elkarrizketetan, eta zuzendariaren ospea kontuan hartuta honek irrika piztu zuen.

Ezberdintasun horiek hasieratik nabari ziren, enpresa bultzatzeko *crowdfunding*-aren bitartez. *Crowdfunding* konbentzionaletan ez bezala, Ramírezek akzionista eta biztanle guztiei enpresaren sorreran parte hartzearen aukera eman zien, partizipazio sozial baten truke. Honek propietatea, bozketa eskubidea eta dibidendu eskubidea ematen zien.

== Edukiak. Dena den, gaur egun *El Español* utzi duten hainbat kazetarik adierazi dute hedabidea “klik” gehiago erakartzen dituzten gertaerei preferientzia ematen diela benetako kazetaritzari baino. Nahiz eta hedabide berritzaile bat bezala hasi, gaur egun aditu gehienek hedabide erreakzionario bat bezala definitzen dute. Eskuineko hedabidea da, ikuspuntu nazionalista espainol batekin.

## Zuzendaritza 
**Zuzendaria**: Pedro J. Ramírez. **Zuzendari Orokorra**: Mamen Vázquez.

**Atal korporatiboan**:
* Jesús Doncel, Publizitateko Zuzendaria
* David Murciano, Audientzien Zuzendaria
* Daniel Muñoz, Estrategia Zuzendaria
* Sergio Sanz, Teknologia Zuzendaria
* Verónica Milo, Produktu Zuzendaria

**Erredakzio atalean**:
* Miguel Ángel Mellado, Informazio Zuzendaria
* Mario Díaz, Zuzendari Laguntzailea
* María Peral, Laguntzailea Zuzendariari
* Vicente Ferrer, *Opinión* eta *Nacional* atalen Zuzendariordea
* Arturo Criado, *Invertia* atalaren Zuzendaria

## Enpresa 
Pedro J. Ramírezek bere kabuz aurrera eramandako proiektua izanik, enpresa argitaratzaile propio bat sortu zuen. Hasieran *No Hace Falta Papel S.A.* izena zeukan, baina 2016ean *El León de El Español Publicaciones S.A.* deitzera pasa zen. Ramírez enpresaren zuzendaria da eta hamahiru kontseilari gehiagok osatzen dute enpresa. Datu zehatzei dagokienez, 2019. urtean 8.974.073 euroko irabaziak izan zituen eta 10.786.774 euroko ondare garbia. Bezeroetatik 5.401.665 euro irabazi zituen eta hornitzaileetatik 2.905.773 euro.

## Audientzia 
El Español-ek, bere web orrialdearen arabera, 120.000 erabiltzaile erregistratu ditu eta 15.000 harpidetu. 5.000 akzionista baino gehiago ditu. Audientziaren artean, %51’9 gizonak dira eta %48’1 emakumeak, gehienak 25 eta 34 urte bitartekoak. Irakurleen ideologiari dagokionez, CISek 2015ean aurrera eramandako inkestetan ikus daiteke El Español hedabidearen irakurle gehienek PP eta Ciudadanos partiduak bozkatu zituztela.

## Erreferentziak 
## Kanpo estekak
Penelope Fitzgerald

**Penelope Fitzgerald,** **Penelope Knox** ezkondu aurretik (Lincoln, 1916ko abenduaren 17a - Londres, 2000ko apirilaren 28a) eleberrigile, olerkari, saiakeragile eta biografo ingelesa izan zen, 1979ko Booker sariaren irabazlea.

## Biografia 
Penelope Fitzgerald, ideia independenteduna, Punch aldizkariko editorea zen Edmund Knoxen eta Christina Hicks, Oxfordeko Unibertsitatera joan zen lehen emakumearen alaba zen, eta baita ere Ronald Knox teologo eta nobela beltzen idazlearen, Dilly Knox kriptografoaren eta Wilfred Knox Bibliako ikertzailearen iloba.

Bere familian, beraz, elizako gizonak eta prestakuntza intelektual onekoak zeuden, eta horrek, azkenean, bizitza aztoratu baten ondoren eragina izan zuen, idazketari berandu ekin zion: 1975ean argitaratu zuen bere lehen liburua.

Wycombe Abbeyn eta Oxfordeko Somerville Collegen hezia izan zen. Ondoren, BBCn lan egin zuen Bigarren Mundu Gerraren garaian. 1941ean, Desmond Fitzgerald irlandar soldadua ezagutu zuen festa batean eta berarekin ezkondu zen. Hiru seme-alaba izan zituen.

## Lanak 
### Biografiak 
* *Edward Burne-Jones* (1975)
* *The Knox Brothers* (1977)
* *Charlotte Mew and Her Friends: With a Selection of Her Poems* (1984)

### Eleberriak 
* *The Golden Child* (1977)
* *The Bookshop* (1978) — *La librería*, itzul.: Ana Bustelo; Impedimenta argitaletxea, Madril, 2010  (2017an berrargitaratu zuen Impedimenta enpresak Terence Dooleyren posfazioarekin)
* *Offshore* (1979) — *A la deriva*, itzul.: Catalína Martínez Muñoz; Mondadori, 2000 . 2018an Impedimenta argitaletxeak argitaratua, Mariano Peyrouren itzulpen berriarekin; .
* *Human Voices* (1980)
* ''At Freddie's* (1982)
* *Innocence* (1986) — *Inocencia*, itzul.: Pilar Adón; Impedimenta, Madril, 2013 
* *The Beginning of Spring* (1988) — *El inicio de la primavera*, itzul.: Pilar Adón; Impedimenta, Madril, 2011 -3
* *The Gate of Angels* (1990) — *La puerta de los ángeles*, itzul.: Jon Bilbao; Impedimenta, Madril, 2015 
* *The Blue Flower* (1995) — *La flor azul*, itzul.: Fernando Borrajo; Mondadori, 1995 . Impedimenta enpresak berrargitaratu zuen 2014an, Terence Dooleyren itzulpen berrikusiarekin eta posfazioarekin; 

### Ipuinak 
* *The Means of Escape* (2000), hil ondokoa.

### Saiakerak 
* *A House of Air* (2005), Terence Dooleyk argitaratua; Hermione Leeren sarrera.

### Gutunak 
* *So I Have Thought of You. The Letters of Penelope Fitzgerald* (2008), Terence Dooleyk argitaratua; A. S. Byatten hitzaurrea.

## Sariak 
* 1979an *Booker* saria
* 1996an *Heywood Hill Literatur* Saria jaso zuen literaturan egindako ibilbideagatik.
* *National Book Critics Circle Award* saria 1997an
* 1999an, hil baino urtebete lehenago, *Golden Pen'' saria jaso zuen.

## Erreferentziak 
## Bibliografia 
* Michael Hofmann "'Zentzugabekeria beste hizkuntza bat besterik ez da'", *New York Times*, 1977-04-04 ( *The Blue Flower* filmaren ingelesezko berrikuspena)
* "Penelope Fitzgerald" Obituary in *The Guardian*, 2000-03-05
* *The Knox Brothers* (1977), familiako biografia

## Kanpo estekak 
* Penelope Fitzgerald - The Guardian
* Nola egin zuen?- The Guardian
* Penelope Fitzgeralden material bilduma Harry Ramson Centerren
Wolfsberger AC

**Wolfsberger AC** edo **WAC** (izen osoa *Riegler & Zechmeister Pellets Wolfsberger Athletik Club*) Austriako futbol taldea da, Wolfsberg hirikoa da.

## Palmaresa 
* Bundesliga (0): hirugarrena 2020an.

## Kanpo estekak 
*  Webgune ofiziala
CAC 40

**CAC 40** Pariseko burtsako burtsako indize nagusia da. Bere ISIN kodea FR0003500008 da eta bere kode mnemonikoa "PX1" da.

Compagnie des agents de change konpainiak 1987ko abenduaren 31n sortutako oinarrizko 1.000 punturekin sortutakoa, CAC 40 indizea (CAC etengabe lagundutako zerrendatzea esan nahi du) lehen merkatuan etengabe kotizatutako berrogei akzioren prezioetatik zehazten da. gehienak Euronext Parisen, hau da, Euronext, Europako burtsa nagusian. Jarduera adar desberdinen ordezkari diren enpresa horiek, printzipioz, Frantziako enpresa handien ekonomiaren joera orokorra islatzen dute eta haien zerrenda aldizka berrikusten da irudikapen hori mantentzeko.
Biolin elektriko

**Biolin elektrikoa** irteera elektroniko bat duen biolina da. Transduktore elektromagnetiko edo pastilla bidezko biolin akustiko bat izan daitekeen arren, normalean, osoki elektronikoa den instrumentuari ematen dio izena.

## Historia 
Elektrikoki anplifikatutako biolinak 1920ko hamarkadatik erabili izan dira modu batera edo bestera. Stuff Smith, Jazz eta Blues motatako musika egiten zuen artistari egozten zaizkio, biolinean anplifikagailu eta pastillak txertatu izanaren meritua. Electro Stringed Instrument Corporation, National String Instrument Corporation eta Vega company konpainiek, biolin elektrikoak saldu zituzten 1930 eta 1940ko hamarkadetan. 1958an berriz, Fenderrek biolin elektriko bat aurkeztu zuen baina instrumentua erretiratu beharrean suertatu ziren produkzio garaian.

Barcus Berry enpresa 1960ko hamarkadatik egon da biolin elektrikoak sortzen eta 1970eko hamarkadaren hasieran Max Mathews biolin elektriko bat garatzen hasi zen 1984an amaitu zuena. 1980ko hamarkadan zehar haien biolin elektriko propioak sortzen zituzten enpresak sortu ziren, RAAD, The Amazing Electric Violin edo ZETA besteak beste. 1990eko hamarkadatik ona, askoz ere arrakasta komertzial gehiago izan dute biolin elektrikoak sortzen dituzten konpainiek.

## Desberdintasuna 
Instrumentu askok, gorputz solidoa dute eta honek, gorputz huts baten erresonantzien atzeraeragina saihesteko balio du anplifikazio handia duen eszenatoki batean. Haatik, biolin akustiko baten tinbrea, erresonantzia hauetatik sortzen da zuzenean eta honegatik biolin elektrikoak askoz ere soinu "gordinagoa" du akustikoak baino, seinalea hartzen duen moduaren arabera. Normalean, biolin elektrikoek, minimalista eta oso tradizionalista ez den diseinua dute, ahalik eta pisu baxuena izan dezaten.

## Erreferentziak 
## Kanpo estekak
Kosovoko futbol liga

**Kosovo futbol liga** (albanieraz *Superliga e Futbollit të Kosovës*) Kosovon jokatzen den futbol txapelketa nagusia da. 1991an hasi zen jokatzen eta hiriburuko Prishtina taldea izan da nagusi.

## Historia 
Bigarren Mundu Gerraren ondoren Kosovo Serbiaren barnean gelditu zen. Kosovoko probintzian Liga bat eratu zen, Jugoslaviako Ligaren 5. maila izan zena.

1991ean Kosovoko Liga independente bat antolatu zen baina Kosovoko talde indartsuenek Jugoslaviako Ligan jokatzen zuten. Kosovoko Gerraren ondoren 1999an "benetako" Liga eratu zen, baina sarbiarren menpeko Ipar Kosovoko taldeek Serbiako Ligan jokatzen jarraitu zuten. 2016an Kosovoko Liga UEFA eta FIFA barnean sartu zen eta taldeak Europako txapelketatan ere hasi ziren jokatzen.

## Podiuma 
## Palmaresa 
### *Kosovoko probintziako liga (1945-1991)* 
|valign="top"|

|valign="top"|

|}

### Kosovoko Liga independentea (1991-2007) 
### Kosovoren independentziaren ondoren (2008- ) 
## Garaipenak 
1991. urtetik aurrerako Ligak hartzen dira kontutan.

## Ikus, gainera 
* Kosovoko futbol kopa

## Kanpo estekak 
*  Webgune ofiziala
Iván Pérez Cuevas

**Iván Pérez Cuevas** (Gasteiz, Araba, 1993ko apirilaren 12a) arabar futbolaria da.

## Biografia 
Eskuin atzelari lanetan aritzen da. Alavesen harrobian hezia, bere aro babazorroa bukatu zuen 2013an bere bigarren taldean jokatu eta gero. Real Unionen 115 partida jokatu zituen 4 denboralditan.

## Kirol Ibilbidea 
*2025eko ekainaren 5ean eguneratua. Datu ofizialak.*

## Erreferentziak 
## Kanpo estekak 
* Fitxa
William Petty (Shelburneko II. markesa)

**William Petty Fitzmaurice, Lansdowneko I. markesa, Shelburneko II. markesa eta Wycombe II. baroia** (Dublin, 1737ko maiatzaren 2a - Westminster, 1805eko maiatzaren 7a) Whig alderdiko politikari britainiarra izan zen. Erresuma Batuko lehen ministroa izan zen 1782tik 1783ra.

Irlandan jaio eta hezi zen. Oxfordeko Unibertsitatean ikasi ondoren, armadan sartu zen eta Zazpi Urteko Gerran parte hartu zuen. Gerrako bere jardunari esker, Jurgi III.a Erresuma Batukoaren laguntzaile izendatu zuten. 1760an Parlamentuan sartu zen eta 1761ean Lorden Ganberan. 1763an George Grenvilleren gobernuan sartu zen eta Pitt "Zaharra"ren gobernuan ere egon zen.

1782an Rockingham lehen ministroa hil zen eta Petty bere oinordekoa izan zen. Boterean egon zen urtean, bake-akordioa lortu zuen Estatu Batuetako independentistekin. 1783an oposizioak dimisioa eman zuen.
Zazpi haizetara

***Zazpi Haizetara*** munduko hainbat kultura, bizimodu eta paisaia lantzen dituen euskarazko bidaia aldizkaria da. 2008an sortua, euskaraz argitaratzen da eta Donostian du egoitza. Bidaiak lantzen ditu eta euskaldunek ere mundu osoan zehar bidaiatzea defendatzen du. Hilabetekaria den aldetik, hilabete bakoitzeko azken asteburuan argitaratzen da.  

Euren webguneko “Nor gara” sailean azaltzen dutenez, hain urrun ez dauden eta ezkutuko sekretuekin harritzen gaituzten leku horietarako ihesaldiak; abentura-bidaiak, atzera-aurrera turistikoetatik aldendutako toki ezkutuak, betitik amestutako paradisuak; lasaibidea, mendia, itsasoa, hiri handiak eta abar ezagutzeko gonbitez beteriko aldizkaria da.

Hedabidearen lantaldea kolaboratzaile eta fotokazetari zein argazkilari libreek osatzen dute: beste askoren artean, Juanma Costoya *El País*eko «El viajero»n, *7K* aldizkarian eta beste hainbaten idatzi izan duena; Xabier Bañuelos kolaboratzaile finkoa; Lucas Vallecillos fotokazetaria; Oriol Clavera argazkilaria; eta Marian Azkarate kolaboratzailea.

## Edukiak 
Paperezko edizioari dagokionez hilabetero eduki berrituak argitaratzen dira. Lehen orrian harpidetzeko formularioa eta bigarrenean aurkibidea. Argazkiz hornitutako hainbat bidaia erreportajez gain, beste hainbat sail bereziz dago osatua aldizkaria: Proposamen tematikoa, Hitzorduak, Liburuen txokoa, Gogoan hartu eta Laburrak. Webgunea aldiz berdin mantentzen da. Portadan hileko azala dago eskuragarri PDF formatuan ikusteko baina bestelako eduki digital guztiak finko mantentzen dira.

## Negozio eredua 
Aldizkari digitalaren eduki guztiak doakoak dira eta PDF formatuan irakurtzeko eskaintza egiten da. Baina harpidetzeko aukera ere ematen zaie irakurleei. Urteko harpidetza (11 zenbaki urtean) Hego Euskal Herrian 15€koa da, Ipar Euskal Herrian 25€koa, Espainiako Estatuan 18€koa eta Europan 50€koa. Zazpi Haizetara aldizkariaren alde bakarrak 1,5 € balio ditu.

2012an Presst sortu zen, lehen kiosko digital euskalduna. Euskal Komunikabideen Hedapenerako Elkarteak bultzatutako ekimenak hiru euskal komunikazio talde garrantzitsu bildu zituen sarean. Goizeko 5etatik aurrera, Presst-en Gara-ren aleak egoten dira eskuragarri. Horrez gain, Gaur 8 gehigarria (larunbatetan ateratzen dena), igandeetako “7K” aldizkaria eta “Zazpi haizetara” bidaia aldizkaria izaten dira.

## Erreferentziak 
## Kanpo estekak
Kosovoko futbol kopa

**Kosovoko futbol kopa** () Kosovon jokatzen den kanporaketa bidezko futbol txapelketa da. 1991-92an izan zuen lehenengo ekitaldia eta FC Prishtina da txapelketa gehien irabazi dituena.

## Palmaresa 
* (luz), luzapenaren ondoren.
* (pen), penalti jaurtiketak.
* 1997ko finala eta hurrengo bi txapelketak ez ziren jokatu Kosovoko Gerra zela eta.

## Garaipenak 
## Ikus, gainera 
* Kosovoko futbol liga

## Kanpo estekak
FC Besa Pejë

**FC Besa Pejë** () Kosovoko futbol talde onenetakoa da, Peć hirikoa. Kosovoko 3 Liga eta 3 Kopa irabazi ditu.

## Historia 
Taldea 1923an sortu zen *Bahari Pejë* izenarekin. Bigarren Mundu Gerraren ondoren hiriko hiru taldek (*Bahari*, *Budućnost* eta *Kristal*) eta *Budućnost* izenarekin Kosovoko probintziako lau liga irabazi zituen.

Kosovoko liga independentean hiru liga jarraian irabazi zituen 2005 eta 2007 artean. Azkenengo titulua 2017ko Kopako garaipena du.

## Palmaresa 
* Kosovoko Liga (3): 2005, 2006, 2007
* Kosovoko Kopa (3): 2006, 2011, 2017
* Kosovoko Superkopa (1): 2005
* Kosovoko probintziako liga (4):
** *Budućnost*: 1962, 1966, 1978, 1989

## Kanpo estekak
KF Feronikeli

**KF Feronikeli** () Kosovoko futbol talde onenetakoa da, Drenas hirikoa. Kosovoko 3 Liga eta 3 Kopa irabazi ditu.

## Palmaresa 
### Kosovon: 8 
* Kosovoko Liga (3): 2015, 2016, 2019
* Kosovoko Kopa (3): 2014, 2015, 2019
* Kosovoko Superkopa (2): 2015, 2019

### Nazioartean: 1 
* Albaniako Independentziaren Kopa (1): 2014

## Kanpo estekak
KF Liria

**KF Liria** () Kosovoko futbol taldea da, Prizren hirikoa. Kosovoko Liga bat eta 3 Kopa irabazi ditu.

## Palmaresa 
* Kosovoko Liga (1): 1995
* Kosovoko Kopa (3): 1995, 2007, 2010
* Kosovoko probintziako liga (4): 1975, 1981, 1983, 1987

## Kanpo estekak
Avery Brundage

**Avery Brundage** (Detroit, 1887ko irailaren 28a - Garmisch-Partenkirchen, 1975eko maiatzaren 8a) estatubatuar enpresaburu eta atleta izan zen. Nazioarteko Olinpiar Batzordeko 5. zuzendaria izan zen 1952tik 1972ra.

Ingeniaritza ikasi zuen Chicagoko Unibertsitatean eta atletismoan lehiatzen hasi zen. Pentatloi eta dekatloi probetan parte hartu zuen 1912ko Udako Olinpiar Jokoetan, baina ez zuen dominarik irabazi.

Erretiratu zenean, kirol administratzaile bihurtu zen. 1928an Estatu Batuetako Olinpiar Batzordeko zuzendari hautatu zuten. 1936ko Udako Olinpiar Jokoei Berlinen boikota egitearen aurka agertu zen. Urte horretan bertan Nazioarteko Batzorde Olinpikoko kide hautatu zuten. Amateurismoaren alde eta Olinpiar Jokoen komertzializazioaren aurka borrokatu zen. 1952 eta 1972 artean Nazioarteko Batzorde Olinpikoko buru izan zen. Erabaki zuen Jokoek aurrera jarraituko dutela palestinarren eraso terroristen ondoren, 1972ko irailean.

## Kanpo estekak
Ángela Loij

**Ángela Loij** (Sara Etxaldea, Río Grande, 1900 inguruan-1974ko maiatzak 28) Selknamen ("onak" ere deituak) herri amerindiarraren azken ordezkaria bezala ezagutzen da, Suaren Lurraldeko uhartedian bizi izan zena, gaur egungo Argentina eta Txileko lurraldeetan.

## Testigantzak 
[thumb|304x304px| [Anne Chapman, Angelaren testigantzak dokumentatu zituen antropologoa.]]
Ángelaren testigantzak Anne Chapman antropologo frantses-estatubatuarrak dokumentatu zituen, Suaren Lurraldeko herrien ikerketan espezializatua.

## Kanpo estekak
Chono

eskuinera|thumb|664x664px| Txileko jatorrizko herriak.
**Chono** Txileko eremu australean Chiloé uhartediaren hegoaldea eta Taitao penintsularen arteko uharte eta kanaletan bizi izan ziren talde indigena nomadak izendatzeko erabiltzen den izen generikoa da. Bertan bizi izan ziren historiaurreko garaietatik, XVIII. mendearen amaierara arte edo oraintsuagoko garaietara arte. Nomadak ziren eta beren jarduera nagusia itsas otsoaren ehiza, gizonek egindako arrantza eta emakumeek egindako algen eta itsaskien bilketa zen; txakurrak ere hazten zituzten eta beren ilearekin oihal zakarrak ehuntzen zituzten. Eztabaida dago talde hauen homogeneotasun etnikoari buruz eta hegoalderagoko alakalufe edo kawésqarrekin duten ahaidetasunari buruz.

## Kanpo estekak 
* Chonos. Un mundo ausente.
FC Prishtina

**FC Prishtina** () Kosovoko futbol talde onena da, Pristina hiriburukoa. Kosovoko 10 Liga eta 7 Kopa irabazi ditu.

## Historia 
Taldean 1922an sortu zen *Kosova* izenarekin. Kosovoko probintziako liga 1945ean hasi zen eta Prishtina izan zen aurreneko lau ligetan hiru aldiz txapeldun, *Jedinstvo* izenarekin 1945 eta 1946an eta *Proleteri* izenarekin 1948an. 1951ean berriz irabazi zuen *Kosovo* izenarekin. Hurrengo urtetik aurrera *FC Prishtina* izena hartu zuen.

Taldearen "urrezko aroa" 1980. hamarkadan izan zuen, 1983an Jugoslaviako bigarren mailako txapeldun izan eta lehen mailara igo zenean. Bost denboraldi egin zituen bertan eta emaitzarik onena aurreneko denboraldian izan zuen, 8. postua eskuratu baitzuen.

Kosovoko ligak sortu zirenetik Prishtina izan da talde nagusia.

## Uniformea 
## Palmaresa 
### Jugoslavian: 0 
* Jugoslaviako Liga (0): zortzigarrena 1984an.
** Bigarren maila (1): 1983

### Kosovon: 38 
* Kosovoko Liga (11): 1992, 1996, 1997, 2000, 2001, 2004, 2008, 2009, 2012, 2013, 2021
* Kosovoko Kopa (8): 1994, 1995, 2006, 2013, 2016, 2018, 2020, 2023
* Kosovoko Superkopa (11): 1995, 1996, 2001, 2004, 2006, 2008, 2009, 2013, 2016, 2020, 2021
* Kosovoko probintziako liga (9): 1945, 1946, 1948, 1954, 1959, 1961, 1977, 1979

### Nazioartean: 1 
* Albaniako Independdentzia Kopa (1): 2013.

## Kanpo estekak 
*  Webgune ofiziala
Dawson uhartea

**Dawson uhartea** Txileko uharte bat da, Magallaes itsasartean dagoena, Suaren Lurraldeko uhartediaren zati dena. 129.000 ha-ko azalera du. Punta Arenasetik 100 kilometro hegoaldera dago, Magallaes eta Txileko Antartika eskualdean.

## Kanpo estekak
Yagan

[thumb|303x303px| [Patagoniako hegoaldeko muturrean yaganen kokapena erakusten duen mapa.]]
**Yagán**, **yagan**, **jagan** edo **yámana**, Suaren Lurraldeko uhartediko herri indigena bat da, Txile eta Argentinan. Bere bizimodu tradizionala nomada zen, kanoetan mugitzen ziren; ehiza, bilketa eta arrantzan aritzen ziren. Bere aurrekoek, 6.000 urte ingurutik, Beagle kanalaren hegoaldean dauden uharte eta kanalak zeharkatzen zituzten, Hornos lurmuturreraino. Beagle kanalaren mendebaldean dauden kanaletara ere joaten ziren, kawésqarren lurraldea, Magdalena eta Cockburn kanaletaraino iritsiz, sua pizten zuten burdinazko piritaren bila.

Yaganen egungo ondorengoek komunitate bat osatzen dute Villa Ukikan, Puerto Williamsetik gertu, Navarino uhartean (Txile). Ushuaian (Argentina) 2014ko azaroaren 25ean Yagan Paiakoala komunitate indigena eratu zen. Punta Arenasen (Txile) bizi da Yagan Lom Sapakuta komunitatea, 2015eko otsailaren 14an eratua.

## Jatorria 
## Historia 
### Aurrekariak 
Aintzatespen-bidaiak eta batzorde hidrografikoak
thumb|300x300px| Yagan familia kanoa batean.

### Baleazaleak eta Otsozaleak 
[thumb| [Jemmy Button, HMS Beagle espedizioak bahitutako yagana 1830ean, hura "zibilizatzeko" asmoz.]]

### Misiolariak 
thumb|425x425px| Neska yagana.
thumb|250x250px| Yagan emakumeak.

## Lurraldea 
eskuinera|thumb|332x332px| Txileko jatorrizko herriak

## Hizkuntza 
Jagan hizkuntzaren azken hiztuna zena, Cristina Calderón, 2022an hil zen 93 urterrekin. Lidia González Calderón alabak jakinarazi zuen. Txileko Biltzar Konstituziogileko kide zen, eta hizkuntza hori berreskuratzeko deia egin zuen.

Txileko Kultura eta Arteen Kultura Kontseiluak 'bizi den ondare' izendatu zuen Calderón andrea 2009an. 1928an jaio zen, Villa Ukikan, Puerto Williamsetik gertu, eta han bizi izan zen beti; saskigile izan zen. Berak 9 urte izan zituen arte ez zuen ikasi gaztelania, baina Txileko agintariek ia desagertzeraino eraman zuten hizkuntza XX. mendean, eta transmisioa eten egin zen.

## Kultura 
### Jantziak 
### Elikadura 
### Kanoak edo *anan* 
[thumb| Yagan kanoaren erreplika, [Vicuña (Txile)|Vicuña (Txile) hiriko Gabriela Mistral museoan ikusgai.]]
[thumb| Magallaesen [Nothofagus betuloides|gindo edo coigüe bat, zeinaren azalarekin yagandarrek kanoak eraikitzen zituzten.]]

### Tresnak 
[thumb|200x200px| [Arpoi|Arpoi puntak ( La Platako Museoa ).]]

### Sinismenak 
### Sendatzaileak eta hileta 
## Arkeologia 
thumb|250x250px| Ushuaiako Yámana Museoa.

### Behartutako giza exhibizionismoa 
### Gizarte antolaketa 
## Erreferentziak 
## Erabilitako bibliografia 
## Kanpo estekak 
* Azken yámana - Argia 2778 zk.
Suaren Lurraldeko Uharte Handia

**Suaren Lurraldeko Uharte Handia** () Amerikako hegoaldeko muturrean dago, kontinentetik Magallaes itsasarteak banatzen duelarik. Azalerari dagokionez, munduko 29. uhartea da, eta, alde handiarekin, Suaren Lurraldeko uharterik handiena. Beagle kanala hegoaldean, Ozeano Atlantikoa ekialdean eta Ozeano Barea mendebaldean ditu mugakide.

## Kanpo estekak
Virginia Choquintel

**Virginia Ángela Choquintel** (1942ko uztailaren 20a, Rio Grande - Suaren Lurraldeko Lurralde Nazionala, Argentina - 1999ko ekainaren 2a, Suaren Lurraldea, Antartika eta Hego Atlantikoko Uharteak, Argentina) azken selknam izan zen (ama eta aita selknamak zituen), nahiz eta ez zen hazi eta ez zen bizi bere herriko ohiturekin

## Bibliografia 
* Los Selknam - Anne Chapman.

## Kanpo estekak
José Figueroa Alcorta

**José Figueroa Alcorta** ( Córdoba ; 1860ko azaroaren 20a - Buenos Aires, 1931ko abenduaren 27a) abokatu eta politikari argentinar bat izan zen, Argentinan Estatuko hiru botereen titulartasuna izan zuen pertsona bakarra: Nazioko presidenteordea 1904ko urriaren 12tik 1906ko martxoaren 12ra arte, Nazioko presidentea egun horretatik (orduko presidente hautetsia zen Manuel Quintana hil ondoren) 1910eko urriaren 12ra arte, eta Nazioko Justizia Gorte Goreneko presidentea 1927ko abenduaren 19tik 1929ko heriotzara arte.

## Kanpo estekak
Anne Chapman

**Anne MacKaye Chapman** ( Los Angeles, Ameriketako Estatu Batuak, 1922 &ndash; Paris, Frantzia, 2010eko ekainaren 12a ) antropologo frantziar-estatubatuarra izan zen, ezaguna Suaren Lurraldeko herriei buruzko bere ikerketengatik, bereziki selknamei buruzkoa. Gainera, Mesoamerikako herriei buruzko ikerketak egin zituen, Hondurasko tolupanak eta lencak kasu.

## Kanpo estekak
FC Drita

**FC Drita** () Kosovoko futbol talde onenetakoa da, Gjilan hirikoa. Kosovoko 3 Liga irabazi ditu.

## Palmaresa 
* Kosovoko Liga (4): 2003, 2018, 2020, 2024
* Kosovoko Kopa (1): 2001
* Kosovoko Superkopa (1): 2018

## Kanpo estekak
Sébastien Bourdon

**Sébastien Bourdon** (Montpellier, 1616ko otsailaren 2a - Paris, 1671ko maiatzaren 8a) frantziar margolaria izan zen.

Frantziako familia protestante batean jaio zen. Parisko margolari baten ikaslea izan zen eta 1636an Erromara bidaiatu ahal izan zuen. Bi urtez Claude Lorrain, Nicolas Poussin eta Caravaggioren margolanak ikasi zituen, besteak beste. Erromatik alde egin behar izan zuen protestanteen errepresioari ihes egiteko.

1648an, Margolaritza eta Eskulturako Errege Akademiaren sortzaileetako bat izan zen Parisen. 1652an Kristina Suediakoak Stockholmera joatera gonbidatu zuen eta gorteko margolari izendatu zuen.

Rubensen estiloko erretratua egiteko trebezia izan zuen. Paisaiak eta gai mitologikoak ere margotu zituen estilo sorta eklektiko batekin.

## Iruditegia 

Upphittandet av Moses, målning av Sébastien Bourdon (ca 1650).jpg|*Moisesen topaketa*, c. 1650 (National Gallery of Art, Washington)
Bourdon, Sébastien - Burning bush.jpg|*Sasi sutsua*, Hermitage Museoa
Bourdon, Sébastien - Le Camp de Bohémiens.jpg|*Le Camp de Bohémiens*, Musée Fabre
Cristina de Suecia a caballo (Bourdon).jpg|Cristina Suediakoa, Prado museoa
Bourdon-Déposition-Louvre.jpg|Gurutzea eraistea (c. 1650) Louvre museoa
Bourdon, Sébastien - Ein Römischer Kalkofen - 1634-37.jpg|*Le Four à chaux romain* (1634-1637), Alte Pinakothek, Munich.
Bourdon, Sébastien - Le crucifiement de Saint Pierre - 1643.JPG|*Crucifixion de saint Pierre* (1643), Parisko Notre-Dame katedrala
 Bourdon, Sébastien — Bacchus und Ceres mit Nymphen und Satyren.jpg|Bacchus et Cérès* (1640-1660), Budapesteko Arte Ederren Museoa
Sébastien Bourdon - Solomon making a sacrifice to the idols.jpg|*Salomon aux idoles* (1646-1647), Louvre museoa
The Baptism of Christ MET DT10696.jpg|*Baptême du Christ* (vers 1650), Metropolitan Museum
Bourdon-Homme-rubans-Fabre.jpg|*L'Homme aux rubans noirs'' (c. 1657) Fabre museoa, Montpellier

## Kanpo estekak
Selknam hizkuntza

**Selknam hizkuntza** (shelk 'nam, selk' nam, shilk 'nam) selknam edo onek Suaren Lurraldeko Uharte Handian hitz egiten zuten hegoaldeko chon hizkuntza bat da.

Selknam hizkuntza desagertzeko zorian dagoen hizkuntza bat da, alde batetik, XIX. mendearen amaieran enpresaburu abeltzainek babestutako etorkin europarrek egindako Selknam genozidioaren ondorioz eta, bestetik, gaixotasunek eragindako heriotzen eta ona gizarte tradizionalaren erabateko hausturaren ondorioz. Iturri baten arabera, hizkuntza honen azken hiztun arinak 1980ko hamarkadan hil ziren. Hala ere, Rojas Bersciak (2014) adierazi zuen bi pertsona (Joubert Yantén, Txileko gazte bat, eta Herminia Vera, Argentinako emakume selknam bat, 2014an hil zena) gai zirela selknamez komunikatzeko, baina soilik hizkuntzaren ezagutza pasibo mugatua zuten hiztun gisa. "Ona" izena yagan hizkuntzatik dator eta selk'nam hitzari gailendu zaio, euren burua izendatzeko erabiltzen zuten izena islatzen duen hitza.

## Zenbait hitz 
* Ni = Ya
* Zu = Maai
* Hura = Hanai
* Gu = Yekuá
* Zuek = Maai
* Haiek = Hanai edo Hanai Mejesh
* Nire senarra = Yi she
* Nire emaztea = Yi naa
* Bere emaztea = Tnaa
* Gallen emaztea = Gallanak
* Nire semea = Yi laal
* Bere semea = Mlaal
* Nire anaia (zaharrena) = YORISK.
* Bere anaia (gazteagoak) : MACHI.
* Bere arreba (zaharrena) : MORKAAHAN
* Bere arreba (gazteagoak): MAHAN

## Kanpo estekak 
* Onak: Suaren Lurraldea. 1910 Autorea: Carlos R. Gallardo
José Evaristo Uriburu

**José Félix Evaristo Uriburu** (Salta, Argentina, 1831ko azaroaren 19a - Buenos Aires, Argentina, 1914ko urriaren 23a) argentinar abokatu eta politikaria izan zen, Argentinako presidentea 1895eko urtarrilaren 23tik 1898ko urriaren 12ra.

## Jatorria 
ezkerrera|thumb|263x263px| Uriburu gaztaroan.
Aita Evaristo de Uriburu koronela zuen, Saltako gobernadorea, eta ama Josefa Álvarez de Arenales abertzalea, Juan Antonio Álvarez de Arenales jeneralaren eta Serafina González de Hoyosen alaba.

## Kanpo estekak